title: 2012/341/UE: Decizia Consiliului din 25 iunie 2012 privind poziția care urmează să fie adoptată de Uniunea Europeană în cadrul Comitetului mixt al SEE referitor la o modificare a anexei XIII (Transporturile) la Acordul privind SEE

text:
               28.6.2012

               RO

               Jurnalul Oficial al Uniunii Europene

               L 168/1

         DECIZIA CONSILIULUI
   din 25 iunie 2012
   privind poziția care urmează să fie adoptată de Uniunea Europeană în cadrul Comitetului mixt al SEE referitor la o modificare a anexei XIII (Transporturile) la Acordul privind SEE
   (2012/341/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 100 alineatul (2) coroborat cu articolul 218 alineatul (9),
   având în vedere Regulamentul (CE) nr. 2894/94 al Consiliului din 28 noiembrie 1994 privind normele de aplicare a Acordului privind Spațiul Economic European (1), în special articolul 1 alineatul (3),
   având în vedere propunerea Comisiei Europene,
   întrucât:

               (1)

               Anexa XIII la Acordul privind Spațiul Economic European (2) (denumit în continuare „Acordul privind SEE”) a fost modificată prin Decizia nr. 90/2011 a Comitetului mixt al SEE din 19 iulie 2011 (3), în virtutea căreia Regulamentul (CE) nr. 1008/2008 al Parlamentului European și al Consiliului din 24 septembrie 2008 privind normele comune pentru operarea serviciilor aeriene în Comunitate (4) a fost încorporat în Acordul privind SEE.

               (2)

               Prin includerea Regulamentului (CE) nr. 1008/2008 în Acordul dintre Comunitatea Europeană și Confederația Elvețiană privind transportul aerian, același regim a fost instituit între Uniune și Elveția pentru transportatorii aerieni din Elveția și pentru cei din Comunitate (5).

               (3)

               Prin includerea Regulamentului (CE) nr. 1008/2008 în Convenția de instituire a Asociației Europene a Liberului Schimb (Convenția de la Vaduz) (6), același regim a fost, de asemenea, instituit între Elveția și statele AELS care fac parte din SEE pentru transportatorii aerieni din Elveția și pentru cei din statele AELS care fac parte din SEE.

               (4)

               Anexa XIII la Acordul privind SEE ar trebui, prin urmare, să fie modificată pentru a se acorda transportatorilor aerieni elvețieni dreptul de a opera servicii aeriene dinspre un stat membru al Uniunii către un stat AELS care face parte din SEE și viceversa.

               (5)

               Poziția Uniunii în cadrul Comitetului mixt al SEE ar trebui să se bazeze pe proiectul de decizie atașat,

         ADOPTĂ PREZENTA DECIZIE:
   Articolul 1
   Poziția care urmează să fie adoptată de Uniunea Europeană în cadrul Comitetului mixt al SEE referitor la modificarea propusă a anexei XIII (Transporturile) la Acordul privind SEE se bazează pe proiectul de decizie a Comitetului mixt al SEE atașat la prezenta decizie.
   Articolul 2
   Prezenta decizie intră în vigoare la data adoptării.

      Adoptată la Bruxelles, 25 iunie 2012.

            Pentru Consiliu

            Președintele

         C. ASHTON

      (1)  JO L 305, 30.11.1994, p. 6.

      (2)  JO L 1, 3.1.1994, p. 3.

      (3)  JO L 262, 6.10.2011, p. 62.

      (4)  JO L 293, 31.10.2008, p. 3.

      (5)  Decizia nr. 1/2010 a Comitetului mixt pentru transportul aerian Comunitate/Elveția din 7 aprilie 2010 (JO L 106, 28.4.2010, p. 20).

      (6)  Decizia nr. 1/2012 a Consiliului AELS din 22 martie 2012.

      PROIECT
      DECIZIA NR. …/2012 A COMITETULUI MIXT AL SEE
      din
      de modificare a anexei XIII (Transporturile) la Acordul privind SEE
      COMITETUL MIXT AL SEE,
      având în vedere Acordul privind Spațiul Economic European, astfel cum a fost modificat prin Protocolul de adaptare a Acordului privind Spațiul Economic European (denumit în continuare „Acordul privind SEE”), în special articolul 98,
      întrucât:

                  (1)

                  Anexa XIII la Acordul privind SEEa fost modificată prin Decizia nr. … a Comitetului mixt al SEE din … (1).

                  (2)

                  Anexa XIII la Acordul privind SEEa fost modificată prin Decizia nr. 90/2011 a Comitetului mixt al SEE din 19 iulie 2011 (2), care încorporează în Acordul privind SEE Regulamentul (CE) nr. 1008/2008 al Parlamentului European și al Consiliului din 24 septembrie 2008 privind normele comune pentru operarea serviciilor aeriene în Comunitate (3).

                  (3)

                  Părțile contractante urmăresc să se asigure că transportatorii aerieni din statele AELS care fac parte din SEE au dreptul de a opera servicii aeriene dinspre un stat membru al Uniunii către Elveția și viceversa.

                  (4)

                  Părțile contractante urmăresc, de asemenea, să se asigure că transportatorii aerieni din Comunitate au dreptul de a opera servicii aeriene dintr-un stat AELS care face parte din SEE către Elveția și viceversa.

                  (5)

                  În acest scop, Comitetul mixt al SEE urmează să acorde transportatorilor aerieni elvețieni, cu condiția reciprocității, dreptul de a opera servicii aeriene dinspre un stat membru al Uniunii către un stat AELS care face parte din SEE și viceversa.

                  (6)

                  Prin urmare, anexa XIII la Acordul privind SEEar trebui modificată în consecință,

            ADOPTĂ PREZENTA DECIZIE:
      Articolul 1
      Punctul 64a [Regulamentul (CE) nr. 1008/2008 al Parlamentului European și a Consiliului] din anexa XIII la Acordul privind SEE se modifică după cum urmează:

                  1.

                  Adaptarea actuală (b) se renumerotează ca adaptarea (c).

                  2.

                  După adaptarea (a) se introduce următoarea adaptare:

                              „(b)

                              La articolul 15 se adaugă următorul alineat:
                              «(6)   În aceleași condiții cu cele aplicabile transportatorilor aerieni din Comunitate și din statele AELS care fac parte din SEE, transportatorii aerieni elvețieni au dreptul de a opera servicii aeriene dinspre un stat membru al Uniunii Europene către state AELS care fac parte din SEE și viceversa. Acest drept se aplică cu condiția ca, pe de o parte, Comunitatea și Elveția să acorde transportatorilor aerieni din statele AELS care fac parte din SEE dreptul de a opera servicii aeriene dinspre un stat membru al Uniunii Europene către Elveția și viceversa și, pe de altă parte, ca Elveția și statele AELS care fac parte din SEE să acorde transportatorilor aerieni din Comunitate dreptul de a opera servicii aeriene dinspre Elveția către state AELS care fac parte din SEE și viceversa.
                              Orice restricție la prezenta înțelegere care decurge din acorduri bilaterale sau multilaterale existente care impun obligații Comunității, pe de o parte, și statelor AELS care fac parte din SEE, pe de altă parte, devin caduce.»”

            Articolul 2
      Prezenta decizie intră în vigoare la …, cu condiția efectuării tuturor notificărilor în temeiul articolului 103 alineatul (1) din Acordul privind SEE către Comitetul mixt al SEE (4), sau la data intrării în vigoare a acordului dintre Uniunea Europeană și Elveția prin care se acordă transportatorilor aerieni din statele AELS care fac parte din SEE dreptul de a opera servicii aeriene dinspre state membre ale Uniunii Europene către Elveția și viceversa, pe de o parte, sau a acordului dintre statele AELS care fac parte din SEE și Elveția prin care se acordă transportatorilor aerieni din Comunitate dreptul de a opera servicii aeriene dinspre Elveția către state AELS care fac parte din SEE și viceversa, pe de altă parte, oricare dintre acestea este ultima.
      Articolul 3
      Președintele Comitetului mixt al SEE notifică Elveției adoptarea prezentei decizii și, dacă este cazul, a ultimei notificări către Comitetul mixt al SEE în temeiul articolului 103 alineatul (1) din Acordul privind SEE.
      Articolul 4
      Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.

         Adoptată la Bruxelles, (…).

               Pentru Comitetul mixt al SEE

               Președintele

               Secretarii Comitetului mixt al SEE

         (1)  JO L …

         (2)  JO L 262, 6.10.2011, p. 62.

         (3)  JO L 293, 31.10.2008, p. 3.

         (4)  [Nu au fost semnalate obligații constituționale.] [Au fost semnalate obligații constituționale.]


title: 2013/423/UE: Decizia Comisiei din 2 august 2013 de acceptare a unui angajament oferit în legătură cu procedura antidumping privind importurile de module fotovoltaice pe bază de siliciu cristalin și componentele lor cheie (celule și plachete) originare sau expediate din Republica Populară Chineză

text:
               3.8.2013

               RO

               Jurnalul Oficial al Uniunii Europene

               L 209/26

         DECIZIA COMISIEI
   din 2 august 2013
   de acceptare a unui angajament oferit în legătură cu procedura antidumping privind importurile de module fotovoltaice pe bază de siliciu cristalin și componentele lor cheie (celule și plachete) originare sau expediate din Republica Populară Chineză
   (2013/423/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1225/2009 al Consiliului din 30 noiembrie 2009 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene (1) (denumit în continuare „regulamentul de bază”), în special articolele 7, 8 și 9,
   după consultarea comitetului consultativ,
   întrucât:
   A.   PROCEDURA

               (1)

               Prin Regulamentul (UE) nr. 513/2013 (2), Comisia a instituit o taxă antidumping provizorie la importurile în Uniune de module fotovoltaice pe bază de siliciu cristalin și componentele lor cheie (celule și plachete) originare sau expediate din Republica Populară Chineză (denumită în continuare „RPC”).

         B.   ANGAJAMENTUL

   1.   Oferta de angajament

               (2)

               În urma adoptării măsurilor antidumping provizorii, un grup de producători-exportatori cooperanți, inclusiv societățile lor afiliate din RPC și din Uniunea Europeană, alături de Camera de Comerț Chineză pentru Importul și Exportul de Mașini și Produse Electronice (denumită în continuare „CCCME”), a oferit un angajament comun de preț, în conformitate cu articolul 8 alineatul (1) din regulamentul de bază. Oferta de angajament a fost sprijinită totodată și de autoritățile chineze.

         2.   Evaluarea ofertei de angajament

               (3)

               Oferta de angajament a fost examinată în contextul evoluției condițiilor pieței între momentul depunerii ofertei de angajament și perioada de anchetă din cadrul anchetei care a dus la instituirea măsurilor provizorii. Schimbările observate se referă la o scădere atât a nivelului prețurilor, cât și a consumului de pe piața Uniunii și sunt legate de mai mulți factori stabiliți și analizați în cadrul anchetei care a dus la instituirea măsurilor provizorii.

               (4)

               Modificările nivelului prețurilor pot fi uneori abordate în cadrul unui angajament printr-o metodă de indexare care corelează prețurile minime de import cu prețurile materiilor prime, așa cum sunt publicate în surse recunoscute și disponibile publicului. Cu toate acestea, în cazul de față nu a putut fi stabilită o corelație între prețurile materiilor prime și cele ale produselor finite care să permită o metodă de indexare fiabilă. Pentru a lua în calcul modificarea constatată a nivelului prețurilor, a fost necesar să se recurgă la o altă metodă și au fost folosite drept referință rapoarte privind prețurile provenind din baze de date reprezentative și disponibile publicului [Bloomberg (3) și pvXchange (4)] specializate în sectorul în cauză.

               (5)

               Pentru a garanta că angajamentul poate fi aplicat cu ușurință, exportatorii chinezi au prezentat o ofertă de angajament comun cu un preț minim de import pentru modulele fotovoltaice și câte una pentru fiecare dintre componentele lor cheie (celule și plachete).

               (6)

               Totodată, pentru a reduce riscul de reorientare către alte societăți și pentru a permite și a facilita monitorizarea numărului de exportatori participanți, exportatorii chinezi s-au oferit să garanteze că volumul importurilor efectuate în cadrul angajamentului se va situa la niveluri anuale care corespund în linii mari performanței lor actuale pe piață.

               (7)

               Exportatorii au oferit un angajament de preț. Pentru a evalua dacă angajamentul de preț respectiv elimină efectul prejudiciabil al dumpingului, Comisia a analizat, printre altele, prețurile de export actuale și nivelul taxei provizorii. Pe această bază, s-a concluzionat că angajamentul de preț elimină efectul prejudiciabil al dumpingului.

               (8)

               Eliminarea efectului prejudiciabil al dumpingului este așadar realizată printr-un angajament de preț care acoperă importurile în limitele unui nivel anual asociat și, totodată, printr-o taxă ad valorem provizorie aplicată asupra importurilor care depășesc nivelul anual menționat în considerentul 6.

               (9)

               De asemenea, CCCME va furniza Comisiei informații regulate și detaliate privind vânzările în Uniune ale societăților care prezintă oferta de angajament comun, ceea ce va permite o monitorizare eficientă a acestuia de către Comisie. Având în vedere rolul activ al CCCME, sprijinul acordat de autoritățile din China și plasa de siguranță sub formă de nivel anual menționată în considerentul 6, Comisia consideră că riscul de eludare este limitat și contrabalansat de considerente legate de necesitatea de a asigura securitatea aprovizionării pe piața Uniunii.

         C.   OBSERVAȚIILE PĂRȚILOR IMPLICATE ȘI ACCEPTAREA ANGAJAMENTULUI

   1.   Observațiile părților

               (10)

               Oferta de angajament a fost pusă la dispoziția părților interesate. Până în prezent nu s-au primit observații împotriva acceptării acesteia.

               (11)

               Având în vedere cele de mai sus, angajamentul oferit de producătorii-exportatori este acceptabil. Societățile în cauză și Camera de Comerț Chineză pentru Importul și Exportul de Mașini și Produse Electronice au fost informate cu privire la faptele, considerentele și obligațiile esențiale care stau la baza acceptării angajamentului.

               (12)

               În plus, pentru a permite Comisiei să monitorizeze în mod eficient respectarea angajamentului, atunci când cererea de punere în liberă circulație este prezentată autorităților vamale competente, scutirea de taxa antidumping este condiționată de:

                           (a)

                           prezentarea unei facturi comerciale de către societățile comerciale menționate în anexa la prezenta decizie și a unui certificat eliberat de CCCME care să conțină cel puțin elementele enumerate în anexa II, respectiv în anexa III la Regulamentul (UE) nr. 513/2013;

                           (b)

                           faptul că mărfurile importate sunt fabricate, expediate și facturate direct de societățile enumerate în anexa la prezenta decizie fie către societățile lor afiliate din Uniune care acționează ca importator și pun mărfurile în liberă circulație în Uniune, așa cum se menționează în anexa la prezenta decizie, fie către primul client independent care acționează ca importator și pune mărfurile în liberă circulație în Uniune;

                           (c)

                           faptul că mărfurile declarate și prezentate în vamă corespund exact descrierii de pe factura comercială.

               (13)

               În cazul în care nu sunt prezentate o factură și un certificat de acest tip sau dacă ele nu corespund produsului prezentat în vamă sau este prezentată o factură comercială conținând cel puțin elementele din anexa IV la Regulamentul (UE) nr. 513/2013, trebuie plătit nivelul corespunzător al taxei antidumping.

               (14)

               În cazul în care, în temeiul articolului 8 alineatul (9) din regulamentul de bază, Comisia își retrage acceptarea privind un angajament, ca urmare a unei încălcări a acestuia cu privire la tranzacții specifice și declară neconforme facturile corespunzătoare, ia naștere o datorie vamală în momentul acceptării declarației de punere în liberă circulație.

               (15)

               Importatorii ar trebui să aibă în vedere faptul că datoria vamală poate lua naștere, ca risc comercial normal, în momentul acceptării declarației de punere în liberă circulație, așa cum este descris în considerentele 11 și 12, chiar dacă Comisia a acceptat un angajament oferit de producătorul de la care aceștia au cumpărat în mod direct sau indirect.

               (16)

               Conform articolului 14 alineatul (7) din regulamentul de bază, autoritățile vamale ar trebui să informeze Comisia imediat ce se constată indicii de încălcare a angajamentului.

               (17)

               În cazul unei încălcări sau al retragerii angajamentului, sau în cazul retragerii acceptării angajamentului de către Comisie, taxa antidumping provizorie instituită în conformitate cu articolul 7 din regulamentul de bază se aplică automat, conform articolului 8 alineatul (9) din regulamentul respectiv,

         ADOPTĂ PREZENTA DECIZIE:
   Articolul 1
   Angajamentul oferit de producătorii-exportatori enumerați în anexa la prezenta decizie, împreună cu Camera de Comerț Chineză pentru Importul și Exportul de Mașini și Produse Electronice („CCCME”), în legătură cu procedura antidumping privind importurile de module fotovoltaice pe bază de siliciu cristalin și componentele lor cheie (celule și plachete) originare sau expediate din Republica Populară Chineză, este acceptat.
   Articolul 2
   Prezenta decizie intră în vigoare la 6 august 2013.

      Adoptată la Bruxelles, 2 august 2013.

            Pentru Comisie

            Președintele

         José Manuel BARROSO

      (1)  JO L 343, 22.12.2009, p. 51.

      (2)  JO L 152, 5.6.2013, p. 5.

      (3)  Informații furnizate contra cost numai abonaților Bloomberg Professional Service.

      (4)  http://www.pvxchange.com/

      ANEXĂ
      Lista societăților:

                  Denumirea societății

                  Cod adițional Taric

                  Jiangsu Aide Solar Energy Technology Co. Ltd

                  B798

                  Anji DaSol Solar Energy Science & Technology Co. Ltd

                  B802

                  Anhui Schutten Solar Energy Co. Ltd
                  Quanjiao Jingkun Trade Co., Ltd.

                  B801

                  Xi’an SunOasis (Prime) Company Limited
                  TBEA SOLAR CO. LTD
                  XINJIANG SANG’O SOLAR EQUIPMENT

                  B804

                  CSI Solar Power (China) Inc.
                  Canadian Solar Manufacturing (Changshu) Inc.
                  Canadian Solar Manufacturing (Luoyang) Inc.
                  CSI Cells Co. Ltd

                  B805

                  Changzhou NESL Solartech Co. Ltd

                  B806

                  Changzhou Trina Solar Energy Co. Ltd
                  Trina Solar (Changzhou) Science & Technology Co. Ltd
                  Changzhou Youze Technology Co., Ltd

                  B791

                  CHINALAND SOLAR ENERGY CO. LTD

                  B808

                  ChangZhou EGing Photovoltaic Technology Co. Ltd

                  B811

                  CIXI CITY RIXING ELECTRONICS CO. LTD.
                  ANHUI RINENG ZHONGTIAN SEMICONDUCTOR DEVELOPMENT CO. LTD.
                  HUOSHAN KEBO ENERGY & TECHNOLOGY CO. LTD.

                  B812

                  CNPV Dongying Solar Power Co. Ltd

                  B813

                  China Sunergy (Nanjing) Co. Ltd.
                  CEEG Nanjing Renewable Energy Co. Ltd
                  CEEG (Shanghai) Solar Science Technology Co. Ltd.
                  China Sunergy (Yangzhou) Co. Ltd.
                  China Sunergy (Shanghai) Co. Ltd.

                  B809

                  Chint Solar (Zhejiang) Co., Ltd.

                  B810

                  Delsolar (Wujiang) Ltd

                  B792

                  Dongfang Electric (Yixing) MAGI Solar Power Technology Co. Ltd

                  B816

                  Era Solar Co. Ltd

                  B818

                  ET Solar Industry Limited
                  ET Energy Co.,Ltd

                  B819

                  GD Solar Co. Ltd

                  B820

                  Konca Solar Cell Co. Ltd
                  Suzhou GCL Photovoltaic Technology Co. Ltd
                  Jiangsu GCL Silicon Material Technology Development Co. Ltd
                  Jiangsu Zhongneng Polysilicon Technology Development Co. Ltd
                  GCL-Poly (Suzhou) Energy Limited
                  GCL-Poly Solar Power System Integration (Taicang) Co. Ltd
                  GCL SOLAR POWER (SUZHOU) LIMITED
                  GCL Solar System (Suzhou) Limited

                  B850

                  Guodian Jintech Solar Energy Co. Ltd.

                  B822

                  Hangzhou Bluesun Solar Energy Technology Co. Ltd

                  B824

                  Hangzhou Zhejiang University Sunny Energy Science and Technology Co., Ltd
                  Zhejiang Jinbest Energy Science and Technology Co., Ltd

                  B825

                  Hanwha SolarOne (Qidong) Co. Ltd.

                  B826

                  Hengdian Group DMEGC Magnetics Co. Ltd

                  B827

                  HENGJI PV-TECH ENERGY CO.,LTD.

                  B828

                  Jiangsu Green Power PV Co. Ltd

                  B831

                  Jiangsu Hosun Solar Power Co. Ltd

                  B832

                  Jiangsu Jiasheng Photovoltaic Technology Co. Ltd

                  B833

                  Jiangsu Runda PV Co. Ltd

                  B834

                  Jiangsu Sainty Photovoltaic Systems Co. Ltd

                  B835

                  Jiangsu Sainty Machinery Imp. And Exp. Corp.,Ltd.

                  B835

                  Jiangsu Seraphim Solar System Co. Ltd

                  B836

                  Jiangsu Shunfeng Photovoltaic Technology Co. Ltd
                  Changzhou Shunfeng Photovoltaic Materials Co. Ltd
                  Jiangsu Shunfeng Photovoltaic Electronic Power Co. Ltd

                  B837

                  Jiangsu Sinski PV Co. Ltd

                  B838

                  Jiangsu Sunlink PV Technology Co. Ltd

                  B839

                  Jiangsu Zhongchao Solar Technology Co. Ltd

                  B840

                  Jiangxi LDK Solar Hi-Tech Co. Ltd
                  LDK Solar Hi-Tech (Nanchang) Co. Ltd
                  LDK Solar Hi-Tech (Suzhou) Co. Ltd

                  B793

                  Jiangyin Hareon Power Co. Ltd
                  Hareon Solar Technology Co. Ltd
                  Taicang Hareon Solar Energy Co. Ltd

                  B842

                  Jiangyin Shine Science and Technology Co. Ltd

                  B843

                  JingAo Solar Co.Ltd.
                  Shanghai JA Solar Technology Co. Ltd.
                  JA Solar Technology Yangzhou Co. Ltd.
                  Hefei JA Solar Technology Co. Ltd.
                  Shanghai JA Solar PV Technology Co. Ltd.

                  B794

                  Jinko Solar Co. Ltd
                  Jinko Solar Import and Export Co. Ltd
                  ZHEJIANG JINKO SOLAR CO. LTD
                  ZHEJIANG JINKO SOLAR TRADING CO. LTD

                  B845

                  Jinzhou Yangguang Energy Co. Ltd
                  Jinzhou Huachang Photovoltaic Technology Co. Ltd
                  Jinzhou Jinmao Photovoltaic Technology Co. Ltd
                  Jinzhou Rixin Silicon Materials Co. Ltd
                  Jinzhou Youhua Silicon Materials Co. Ltd

                  B795

                  Juli New Energy Co. Ltd

                  B846

                  Jumao Photonic (Xiamen) Co. Ltd

                  B847

                  Kinve Solar Power Co.Ltd (Maanshan)

                  B849

                  Lightway Green New Energy Co. Ltd
                  Lightway Green New Energy(Zhuozhou) Co. Ltd

                  B851

                  MOTECH (SUZHOU) RENEWABLE ENERGY CO.,LTD

                  B852

                  NICE SUN PV CO. LTD
                  LEVO SOLAR TECHNOLOGY CO. LTD

                  B854

                  Ningbo Huashun Solar Energy Technology Co.,Ltd

                  B856

                  Ningbo Jinshi Solar Electrical Science & Technology Co. Ltd

                  B857

                  Ningbo Komaes Solar Technology Co. Ltd

                  B858

                  Ningbo Osda Solar Co. Ltd

                  B859

                  Ningbo Qixin Solar Electrical Appliance Co.Ltd

                  B860

                  Ningbo Sunbe Electric Ind Co. Ltd

                  B862

                  Ningbo Ulica Solar Science & Technology Co.,Ltd.

                  B863

                  Perlight Solar Co. Ltd

                  B865

                  Phono Solar Technology Co. Ltd
                  Sumec Hardware & Tools Co. Ltd

                  B866

                  RISEN ENERGY CO. LTD

                  B868

                  SHANDONG LINUO PHOTOVOLTAIC HI-TECH CO. LTD

                  B869

                  SHANGHAI ALEX SOLAR ENERGY SCIENCE & TECHNOLOGY CO. LTD

                  B870

                  SHANGHAI ALEX NEW ENERGY CO. LTD

                  B870

                  Shanghai BYD Co. Ltd
                  BYD(Shangluo)Industrial Co.Ltd

                  B871

                  Shanghai Chaori Solar Energy Science & Technology Co. Ltd
                  Shanghai Chaori International Trading Co., Ltd

                  B872

                  SHANGHAI SHANGHONG ENERGY TECHNOLOGY CO. LTD

                  B874

                  SHANGHAI SOLAR ENERGY S&T CO. LTD
                  Shanghai Shenzhou New Energy Development Co. Ltd
                  Lianyungang Shenzhou New Energy Co. Ltd

                  B875

                  Shenzhen Sacred Industry Co.Ltd

                  B878

                  Shenzhen Topray Solar Co. Ltd
                  Shanxi Topray Solar Co. Ltd
                  Leshan Topray Cell Co. Ltd

                  B880

                  Sopray Energy Co. Ltd
                  Shanghai Sopray New Energy Co. Ltd

                  B881

                  SUN EARTH SOLAR POWER CO. LTD.
                  NINGBO SUN EARTH SOLAR POWER CO. LTD.
                  Ningbo Sun Earth Solar Energy Co. Ltd.

                  B882

                  SUZHOU SHENGLONG PV-TECH CO. LTD

                  B883

                  Wenzhou Jingri Electrical and Mechanical Co. Ltd

                  B886

                  Wuhu Zhongfu PV Co. Ltd

                  B889

                  Wuxi Saijing Solar Co. Ltd.

                  B890

                  Wuxi Shangpin Solar Energy Science and Technology Co.,Ltd

                  B891

                  Wuxi Solar Innova PV Co. Ltd

                  B892

                  Wuxi Suntech Power Co. Ltd
                  Suntech Power Co. Ltd
                  Wuxi Sunshine Power Co. Ltd
                  Luoyang Suntech Power Co. Ltd
                  Zhenjiang Rietech New Energy Science Technology Co. Ltd
                  Zhenjiang Ren De New Energy Science Technology Co. Ltd

                  B796

                  Wuxi Taichang Electronic Co. Ltd
                  Wuxi Machinery & Equipment Import & Export Co., Ltd.
                  Wuxi Taichen Machinery & Equipment Co., Ltd.

                  B893

                  Xi’an Huanghe Photovoltaic Technology Co. Ltd
                  State-run Huanghe Machine-Building Factory Import and Export Corporation

                  B896

                  Shanghai Huanghe Fengjia Photovoltaic Technology Co. Ltd

                  B896

                  Xi’an LONGi Silicon Materials Corp.
                  Wuxi LONGi Silicon Materials Co., Ltd.

                  B897

                  Years Solar Co. Ltd

                  B898

                  Yingli Energy (China) Co. Ltd
                  Baoding Tianwei Yingli New Energy Resources Co. Ltd
                  Hainan Yingli New Energy Resources Co. Ltd
                  Hengshui Yingli New Energy Resources Co. Ltd
                  Tianjin Yingli New Energy Resources Co. Ltd
                  Lixian Yingli New Energy Resources Co. Ltd
                  Baoding Jiasheng Photovoltaic Technology Co. Ltd
                  Beijing Tianneng Yingli New Energy Resources Co. Ltd
                  Yingli Energy (Beijing) Co. Ltd

                  B797

                  Yuhuan BLD Solar Technology Co. Ltd
                  Zhejiang BLD Solar Technology Co. Ltd

                  B899

                  Yuhuan Sinosola Science & Technology Co.Ltd

                  B900

                  Zhangjiagang City SEG PV Co. Ltd

                  B902

                  Zhejiang Fengsheng Electrical Co. Ltd

                  B903

                  Zhejiang Global Photovoltaic Technology Co. Ltd

                  B904

                  Zhejiang Jiutai New Energy Co. Ltd
                  Zhejiang Topoint Photovoltaic Co. Ltd

                  B906

                  Zhejiang Kingdom Solar Energy Technic Co. Ltd

                  B907

                  Zhejiang Shuqimeng Photovoltaic Technology Co. Ltd

                  B911

                  Zhejiang Sunflower Light Energy Science & Technology Limited Liability Company
                  Zhejiang Yauchong Light Energy Science & Technology Co. Ltd

                  B914

                  Zhejiang Trunsun Solar Co. Ltd
                  Zhejiang Beyondsun PV Co. Ltd

                  B917

                  Zhejiang Xiongtai Photovoltaic Technology Co. Ltd

                  B919

                  ZHEJIANG YUANZHONG SOLAR CO. LTD

                  B920

                  RENESOLA ZHEJIANG LTD
                  RENESOLA JIANGSU LTD

                  B921

                  Zhongli Talesun Solar Co. Ltd

                  B922

                  ZNSHINE PV-TECH CO. LTD

                  B923


title: 2008/892/CE: Decizia Băncii Centrale Europene din 28 octombrie 2008 privind dispoziții tranzitorii pentru aplicarea rezervelor minime obligatorii de către Banca Centrală Europeană în urma introducerii euro în Slovacia (BCE/2008/14)

text:
               29.11.2008

               RO

               Jurnalul Oficial al Uniunii Europene

               L 319/73

      DECIZIA BĂNCII CENTRALE EUROPENE

   din 28 octombrie 2008
   privind dispoziții tranzitorii pentru aplicarea rezervelor minime obligatorii de către Banca Centrală Europeană în urma introducerii euro în Slovacia
   (BCE/2008/14)
   (2008/892/CE)
   COMITETUL EXECUTIV AL BĂNCII CENTRALE EUROPENE,
   având în vedere Statutul Sistemului European al Băncilor Centrale și al Băncii Centrale Europene (denumit în continuare „Statutul SEBC”), în special articolul 19.1 și articolul 47.2 prima liniuță,
   având în vedere Regulamentul (CE) nr. 2531/98 al Consiliului din 23 noiembrie 1998 privind aplicarea rezervelor minime obligatorii de către Banca Centrală Europeană (1),
   având în vedere Regulamentul (CE) nr. 1745/2003 al Băncii Centrale Europene din 12 septembrie 2003 privind aplicarea rezervelor minime obligatorii (BCE/2003/9) (2),
   având în vedere Regulamentul (CE) nr. 2532/98 al Consiliului din 23 noiembrie 1998 privind competența Băncii Centrale Europene de a impune sancțiuni (3),
   având în vedere Regulamentul (CE) nr. 2533/98 al Consiliului din 23 noiembrie 1998 privind colectarea informațiilor statistice de către Banca Centrală Europeană (4), în special articolul 5 alineatul (1) și articolul 6 alineatul (4),
   având în vedere Regulamentul (CE) nr. 2423/2001 al Băncii Centrale Europene din 22 noiembrie 2001 privind bilanțul consolidat al sectorului instituțiilor financiare monetare (BCE/2001/13) (5),
   întrucât:

               (1)

               Ca urmare a adoptării euro de către Slovacia la 1 ianuarie 2009, instituțiile de credit și sucursalele instituțiilor de credit situate în Slovacia vor fi supuse obligației de constituire a rezervelor minime obligatorii începând cu această dată.

               (2)

               Integrarea acestor entități în sistemul rezervelor minime obligatorii al Eurosistemului necesită adoptarea unor dispoziții tranzitorii pentru a asigura o integrare armonioasă fără crearea unor sarcini disproporționate pentru instituțiile de credit din statele membre participante, inclusiv Slovacia.

               (3)

               Articolul 5 din Statutul SEBC coroborat cu articolul 10 din Tratatul de instituire a Comunității Europene impune statelor membre obligația implicită de a elabora și de a pune în aplicare, la nivel național, toate măsurile adecvate pentru colectarea informațiilor statistice necesare îndeplinirii cerințelor BCE de raportare statistică și pentru realizarea, în timp util, a pregătirii în domeniul statistic în vederea adoptării euro,

         DECIDE:
   Articolul 1
   Definiții
   În sensul prezentei decizii, termenii „instituție”, „obligație de constituire a rezervelor minime obligatorii”, „perioadă de aplicare”, „bază de calcul a rezervelor minime obligatorii” și „stat membru participant” au același înțeles ca în Regulamentul (CE) nr. 1745/2003 (BCE/2003/9).
   Articolul 2
   Dispoziții tranzitorii pentru instituțiile situate în Slovacia
   (1)   Prin derogare de la articolul 7 din Regulamentul (CE) nr. 1745/2003 (BCE/2003/9), se stabilește o perioadă de aplicare tranzitorie de la 1 ianuarie 2009 la 20 ianuarie 2009 pentru instituțiile situate în Slovacia.
   (2)   Baza de calcul a rezervelor minime obligatorii ale fiecărei instituții situate în Slovacia pentru perioada de aplicare tranzitorie se definește pe baza elementelor din bilanțul instituției respective la 31 octombrie 2008. Instituțiile situate în Slovacia raportează baza de calcul a rezervelor minime obligatorii către Národná banka Slovenska, în conformitate cu mecanismul BCE de raportare a statisticilor monetare și financiare, astfel cum este definit în Regulamentul (CE) nr. 2423/2001 (BCE/2001/13). Instituțiile situate în Slovacia care beneficiază de derogarea prevăzută la articolul 2 alineatul (2) din Regulamentul (CE) nr. 2423/2001 (BCE/2001/13) determină baza de calcul a rezervelor minime obligatorii pentru perioada de aplicare tranzitorie pe baza bilanțului acestora la 30 septembrie 2008.
   (3)   Cu privire la perioada de aplicare tranzitorie, rezervele minime obligatorii ale unei instituții situate în Slovacia sunt calculate de către aceasta sau de către Národná banka Slovenska. Partea care calculează rezervele minime obligatorii transmite aceste calcule celeilalte părți, acordându-i o perioadă de timp suficientă pentru a le verifica și a transmite revizuirile. Rezervele minime obligatorii calculate, inclusiv revizuirile acestora, dacă este cazul, se vor confirma de cele două părți până la 9 decembrie 2008. În cazul în care partea care a primit notificarea nu confirmă valoarea rezervelor minime obligatorii până la 9 decembrie 2008, se consideră că aceasta a acceptat ca valoarea calculată să se aplice pentru perioada de aplicare tranzitorie.
   (4)   Articolul 3 alineatele (2)-(4) se aplică mutatis mutandis instituțiilor situate în Slovacia astfel încât, pentru perioadele de aplicare inițiale, aceste instituții să poată deduce din bazele de calcul ale rezervelor minime obligatorii orice elemente de pasiv datorate instituțiilor din Slovacia, chiar dacă în momentul în care sunt calculate rezervele minime obligatorii aceste instituții nu figurează pe lista instituțiilor care sunt supuse obligației de constituire a rezervelor minime obligatorii de la articolul 2 alineatul (3) din Regulamentul (CE) nr. 1745/2003 (BCE/2003/9).
   Articolul 3
   Dispoziții tranzitorii pentru instituțiile situate în alte state membre participante
   (1)   Existența unei perioade de aplicare tranzitorii pentru instituțiile situate în Slovacia nu afectează perioada de aplicare pentru instituțiile situate în alte state membre participante în temeiul articolului 7 din Regulamentul (CE) nr. 1745/2003 (BCE/2003/9).
   (2)   Instituțiile situate în alte state membre participante pot decide să deducă din baza de calcul a rezervelor minime obligatorii, pentru perioadele de aplicare de la 10 decembrie 2008 la 20 ianuarie 2009 și de la 21 ianuarie la 10 februarie 2009, orice elemente de pasiv datorate instituțiilor situate în Slovacia, chiar dacă în momentul în care sunt calculate rezervele minime obligatorii aceste instituții nu figurează pe lista instituțiilor care sunt supuse obligației de constituire a rezervelor minime obligatorii de la articolul 2 alineatul (3) din Regulamentul (CE) nr. 1745/2003 (BCE/2003/9).
   (3)   Instituțiile situate în alte state membre participante care doresc să deducă elementele de pasiv datorate instituțiilor situate în Slovacia calculează rezervele minime obligatorii, pentru perioadele de aplicare de la 10 decembrie 2008 la 20 ianuarie 2009 și de la 21 ianuarie la 10 februarie 2009, pe baza bilanțului acestora la 31 octombrie și, respectiv, 30 noiembrie 2008, și raportează un tabel în conformitate cu anexa I tabelul 1 nota de subsol 5 din Regulamentul (CE) nr. 2423/2001 (BCE/2001/13), considerând instituțiile situate în Slovacia ca fiind deja supuse regimului rezervelor minime obligatorii al BCE.
   Aceasta nu aduce atingere obligației instituțiilor de a raporta informațiile statistice pentru perioadele respective, în conformitate cu anexa I tabelul 1 din Regulamentul (CE) nr. 2423/2001 (BCE/2001/13), considerând în continuare instituțiile situate în Slovacia ca bănci situate în „restul lumii”.
   Tabelele se raportează în conformitate cu procedurile și termenele stabilite prin Regulamentul (CE) nr. 2423/2001 (BCE/2001/13).
   (4)   Pentru perioadele de aplicare care încep în decembrie 2008, ianuarie și februarie 2009, instituțiile situate în alte state membre participante care beneficiază de derogarea prevăzută la articolul 2 alineatul (2) din Regulamentul (CE) nr. 2423/2001 (BCE/2001/13) și care doresc să deducă elementele de pasiv datorate instituțiilor situate în Slovacia, calculează rezervele minime obligatorii pe baza bilanțului la 30 septembrie 2008 și raportează un tabel, în conformitate cu anexa I tabelul 1 nota de subsol 5 din Regulamentul (CE) nr. 2423/2001 (BCE/2001/13), considerând instituțiile situate în Slovacia ca fiind deja supuse regimului rezervelor minime obligatorii al BCE.
   Aceasta nu aduce atingere obligației instituțiilor de a raporta informațiile statistice pentru perioadele respective, în conformitate cu anexa I tabelul 1 din Regulamentul (CE) nr. 2423/2001 (BCE/2001/13), considerând în continuare instituțiile situate în Slovacia ca bănci situate în „restul lumii”.
   Tabelele se raportează în conformitate cu procedurile și termenele stabilite prin Regulamentul (CE) nr. 2423/2001 (BCE/2001/13).
   Articolul 4
   Intrare în vigoare și aplicare
   (1)   Prezenta decizie se adresează Národná banka Slovenska, instituțiilor situate în Slovacia și instituțiilor situate în alte state membre participante.
   (2)   Prezenta decizie intră în vigoare la 1 noiembrie 2008.
   (3)   În absența unor dispoziții specifice în prezenta decizie, se aplică dispozițiile Regulamentelor (CE) nr. 1745/2003 (BCE/2003/9) și (CE) nr. 2423/2001 (BCE/2001/13).

      Adoptată la Frankfurt pe Main, 28 octombrie 2008.

            Președintele BCE

         Jean-Claude TRICHET

      (1)  JO L 318, 27.11.1998, p. 1.

      (2)  JO L 250, 2.10.2003, p. 10.

      (3)  JO L 318, 27.11.1998, p. 4.

      (4)  JO L 318, 27.11.1998, p. 8.

      (5)  JO L 333, 17.12.2001, p. 1.


title: Decizia Consiliului din 7 noiembrie 2006 de modificare a Deciziei 2003/583/CE privind realocarea fondurilor primite de Banca Europeană de Investiții pentru operațiunile efectuate în Republica Democrată Congo în cadrul celui de-al doilea, al treilea, al patrulea, al cincilea și al șaselea FED

text:
Anunţ juridic important

|

32006D0768

Jurnalul Oficial L 312 , 11/11/2006 p. 0045 - 0046 Jurnalul Oficial L 200 , 01/08/2007 p. 0158 - 0159

		20061107Decizia Consiliuluidin 7 noiembrie 2006de modificare a Deciziei 2003/583/CE privind realocarea fondurilor primite de Banca Europeană de Investiții pentru operațiunile efectuate în Republica Democrată Congo în cadrul celui de-al doilea, al treilea, al patrulea, al cincilea și al șaselea FED(2006/768/CE)CONSILIUL UNIUNII EUROPENEavând în vedere Tratatul de instituire a Comunității Europene,având în vedere Acordul de parteneriat dintre membrii grupului de state din Africa, Caraibe și Pacific, pe de o parte, și Comunitatea Europeană și statele sale membre, pe de altă parte, semnat la Cotonou la 23 iunie 2000 [1],având în vedere Acordul intern din 12 septembrie 2000 dintre reprezentanții guvernelor statelor membre reuniți în cadrul Consiliului, privind finanțarea și gestionarea ajutoarelor comunitare în cadrul Protocolului financiar la Acordul de parteneriat dintre statele din Africa, Caraibe și Pacific și Comunitatea Europeană și statele sale membre, semnat la Cotonou (Benin) la 23 iunie 2000 și alocarea asistenței financiare pentru țările și teritoriile de peste mări cărora li se aplică dispozițiile părții a patra din Tratatul CE [2], în special articolul 8 alineatul (2) din Acordul intern,având în vedere propunerea Comisiei elaborată în acord cu Banca Europeană de Investiții (BEI),întrucât:(1) Decizia 2003/583/CE a Consiliului [3] stipulează că suma totală a alocării suplimentare este pusă la dispoziție pentru o perioadă de patru ani cu începere de la data deschiderii contului.(2) Decizia 2005/446/CE a reprezentanților guvernelor statelor membre reuniți în cadrul Consiliului din 30 mai 2005 [4] stabilește ca dată limită de angajare a fondurilor celui de-al nouălea Fond European de Dezvoltare (FED) data de 31 decembrie 2007.(3) Prelungirea perioadei de tranziție în Republica Democratică Congo (RDC), în urma întârzierii pregătirii procesului electoral, a făcut necesară prorogarea datei limită de angajare a fondurilor din alocarea suplimentară prevăzută în Decizia 2003/583/CE.(4) Data limită de angajare a fondurilor suplimentare prevăzută în Decizia 2003/583/CE ar trebui, prin urmare, să fie aceeași cu cea prevăzută în Decizia 2005/446/CE,ADOPTĂ PREZENTA DECIZIE:Articolul 1Articolul 4 teza a treia din Decizia 2003/583/CE se înlocuiește cu următorul text:"Data limită de angajare a fondurilor depuse în acest cont este data de 31 decembrie 2007, în conformitate cu Decizia 2005/446/CE. Atunci când toate operațiunile finanțate din alocare vor fi finalizate, contul bancar va fi închis, iar fondurile care nu au fost cheltuite vor fi rambursate statelor membre. Contul va fi închis cel mai târziu la 31 decembrie 2011."Articolul 2Prezenta decizie intră în vigoare la data adoptării sale.Adoptată la Bruxelles, 7 noiembrie 2006.Pentru ConsiliuPreședinteleE. Heinäluoma[1] JO L 317, 15.12.2000, p. 3. Acord modificat prin acordul semnat la Luxemburg la 25 iunie 2005 (JO L 287, 28.10.2005, p. 4).[2] JO L 317, 15.12.2000, p. 355.[3] JO L 198, 6.8.2003, p. 9.[4] JO L 156, 18.6.2005, p. 19.--------------------------------------------------


title: Decizia 2011/318/PESC a Consiliului din 31 martie 2011 privind semnarea și încheierea Acordului-cadru între Statele Unite ale Americii și Uniunea Europeană privind participarea Statelor Unite ale Americii la operațiile Uniunii Europene de gestionare a crizelor#Acord-cadru între Statele Unite ale Americii și Uniunea Europeană privind participarea Statelor Unite ale Americii la operațiile Uniunii Europene de gestionare a crizelor

text:
               31.5.2011

               RO

               Jurnalul Oficial al Uniunii Europene

               L 143/1

         DECIZIA 2011/318/PESC A CONSILIULUI
   din 31 martie 2011
   privind semnarea și încheierea Acordului-cadru între Statele Unite ale Americii și Uniunea Europeană privind participarea Statelor Unite ale Americii la operațiile Uniunii Europene de gestionare a crizelor
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 37, și Tratatul privind funcționarea Uniunii Europene, în special articolul 218 alineatele (5) și (6),
   având în vedere propunerea Înaltului Reprezentant al Uniunii pentru afaceri externe și politica de securitate („ÎR”),
   întrucât:

               (1)

               Condițiile privind participarea statelor terțe la operațiile de gestionare a crizelor desfășurate de Uniune ar trebui mai degrabă prevăzute într-un acord de stabilire a cadrului unei astfel de eventuale participări viitoare și nu definite de la caz la caz pentru fiecare operație în cauză.

               (2)

               În urma adoptării de către Consiliu, la 26 aprilie 2010, a unei decizii de autorizare a începerii negocierilor, ÎR a negociat un acord-cadru între Statele Unite ale Americii și Uniunea Europeană privind participarea Statelor Unite ale Americii la operațiile Uniunii Europene de gestionare a crizelor („acordul”).

               (3)

               Acordul ar trebui să fie aprobat,

         ADOPTĂ PREZENTA DECIZIE:
   Articolul 1
   Se aprobă, în numele Uniunii, Acordul-cadru între Statele Unite ale Americii și Uniunea Europeană privind participarea Statelor Unite ale Americii la operațiile Uniunii Europene de gestionare a crizelor („acordul”).
   Textul acordului este atașat la prezenta decizie.
   Articolul 2
   Președintele Consiliului este autorizat să desemneze persoana (persoanele) împuternicită (împuternicite) să semneze acordul prin care Uniunea își asumă obligații.
   Articolul 3
   Acordul se aplică cu titlu provizoriu de la data semnării acestuia până la finalizarea procedurilor necesare încheierii sale (1).
   Articolul 4
   Președintele Consiliului efectuează, în numele Uniunii, notificarea prevăzută la articolul 10 alineatul (1) din acord.
   Articolul 5
   Prezenta decizie intră în vigoare la data adoptării.

      Adoptată la Bruxelles, 31 martie 2011.

            Pentru Consiliu

            Președintele

         VÖLNER P.

      (1)  Data semnării acordului va fi publicată în Jurnalul Oficial al Uniunii Europene de către Secretariatul General al Consiliului.

      TRADUCERE
      ACORD-CADRU
      între Statele Unite ale Americii și Uniunea Europeană privind participarea Statelor Unite ale Americii la operațiile Uniunii Europene de gestionare a crizelor
      STATELE UNITE ALE AMERICII („STATELE UNITE”)
      și
      UNIUNEA EUROPEANĂ („UE” sau „UNIUNEA EUROPEANĂ”),
      denumite în continuare colectiv „părțile”,
      Întrucât:
      Uniunea Europeană poate decide să acționeze în domeniul gestionării crizelor.
      Ultimele două decenii au arătat o creștere a eforturilor guvernelor și organizațiilor multilaterale de a utiliza mijloace pentru a reduce incidența conflictelor în lume.
      Statele Unite și UE împărtășesc dorința de a încuraja reconcilierea pașnică și de a facilita reconstrucția și stabilizarea prin distribuirea sarcinilor în operațiile de gestionare a crizelor și consideră că există un potențial sporit de succes al acestor operații ale UE, prin contribuția experților din partea Statelor Unite.
      Statele Unite și UE doresc să stabilească condiții generale privind participarea Statelor Unite la operațiile UE de gestionare a crizelor într-un acord de stabilire a cadrului unei astfel de eventuale participări viitoare, și nu definirea acestor condiții de la caz la caz pentru fiecare operație vizată,
      CONVIN DUPĂ CUM URMEAZĂ:
      Articolul 1
      Decizii referitoare la participare
      (1)   Ca urmare a deciziei Uniunii Europene de a invita Statele Unite să participe la o operație UE de gestionare a crizelor și de îndată ce Statele Unite decid să participe, Statele Unite pun la dispoziția Uniunii Europene informații cu privire la contribuția pe care o propun la operație. O decizie a Statelor Unite de a participa la o operație UE de gestionare a crizelor reflectă angajamentul acestora de a respecta condițiile deciziei Consiliului prin care UE a decis să desfășoare operația în cauză („decizia Consiliului”).
      (2)   Uniunea Europeană și Statele Unite se consultă cu privire la contribuția propusă a Statelor Unite, inclusiv cu privire la posibila contribuție la bugetul operațional al operației și, dacă sunt de acord să dea curs participării, aceasta are loc în conformitate cu dispozițiile prezentului acord și orice modalități conexe de punere în aplicare formulate de către părți.
      (3)   Contribuția Statelor Unite la operațiile UE de gestionare a crizelor nu aduce atingere autonomiei decizionale a Uniunii Europene și nu afectează natura de la caz la caz a deciziilor Statelor Unite de a participa la o operație UE de gestionare a crizelor.
      (4)   Uniunea Europeană informează Statele Unite înaintea oricărei decizii de modificare a deciziei Consiliului menționate la alineatul (1) sau de adoptare sau modificare a oricăror măsuri conexe de punere în aplicare.
      (5)   Din proprie inițiativă sau la cererea UE și ca urmare a consultărilor dintre părți, Statele Unite se pot retrage integral sau parțial, în orice moment, de la participarea la o operație UE de gestionare a crizelor.
      Articolul 2
      Domeniu de aplicare
      (1)   Cu excepția unei înțelegeri diferite în scris între părți, prezentul acord se aplică numai operațiilor UE de gestionare a crizelor la care Statele Unite contribuie după data semnării prezentului acord și nu aduce atingere niciunui acord existent privind participarea Statelor Unite la o operație UE de gestionare a crizelor.
      (2)   Prezentul acord se referă numai la contribuțiile în materie de personal civil, unități și bunuri ale Statelor Unite la operațiile UE de gestionare a crizelor („contingentul S.U.A.”).
      Articolul 3
      Statutul personalului și al unităților
      (1)   Statutul contingentului S.U.A. afectat unei operații UE de gestionare a crizelor și în special privilegiile și imunitățile de care beneficiază sunt reglementate prin acordul privind statutul misiunii („acordul privind statutul”) încheiat între UE și statul în care se desfășoară operația, cu condiția ca: (a) Statelor Unite să li se ofere posibilitatea de a examina acordul privind statutul înainte de a decide dacă să participe sau nu la operație și (b) în cazul în care niciun acord privind statutul nu este încheiat în momentul în care acesta este necesar pentru examinare, părțile să se consulte și să convină asupra unei modalități alternative adecvate privind statutul contingentului S.U.A. înaintea desfășurării sale, fără a aduce atingere responsabilității generale a UE de a încheia înțelegeri cu țara-gazdă privind statutul personalului și al unităților UE.
      (2)   Statutul contingentului S.U.A. detașat pe lângă comandamentul sau elementele de comandă situate în afara țării (sau țărilor) în care se desfășoară operația este reglementat, după caz, prin modalități între comandamentul central și elementele de comandă sau statul (statele) în cauză și Statele Unite.
      (3)   În măsura în care propriile acte cu putere de lege și acte administrative o permit, Statele Unite au dreptul de a exercita jurisdicția asupra personalului lor afectat în țara în care se desfășoară operația.
      (4)   Statelor Unite le revine responsabilitatea de a răspunde plângerilor legate de participarea lor la o operație UE de gestionare a crizelor, formulate de un membru al personalului acestora sau referitoare la acesta, în conformitate cu dreptul S.U.A. Prezenta dispoziție nu constituie o renunțare la imunitatea suverană a Statelor Unite. Niciun element din prezentul acord nu este destinat să creeze jurisdicție pentru o instanță pentru care o astfel de jurisdicție nu există deja sau să prevadă un drept executoriu împotriva Statelor Unite într-o astfel de instanță.
      (5)   Părțile convin să renunțe la formularea de plângeri (în afara celor contractuale) împotriva celeilalte în cazul unui prejudiciu, al unei pierderi sau al unei distrugeri care afectează bunuri deținute/operate de oricare dintre părți sau în cazul vătămării sau al decesului vreunuia dintre membrii personalului oricăreia dintre părți, survenite în îndeplinirea sarcinilor lor oficiale legate de activități desfășurate în temeiul prezentului acord, cu excepția cazurilor de neglijență gravă sau a abaterilor săvârșite cu intenție.
      (6)   Statele Unite se angajează să facă o declarație privind renunțarea, pe bază de reciprocitate, la orice plângeri împotriva oricărui stat membru al UE care participă la o operație UE de gestionare a crizelor la care participă Statele Unite și să o depună la semnarea prezentului acord.
      (7)   UE se angajează să garanteze că statele membre ale UE fac o declarație privind renunțarea la orice plângeri legate de orice viitoare participare a Statelor Unite la o operație UE de gestionare a crizelor și să o depună la semnarea prezentului acord.
      Articolul 4
      Informații clasificate
      Acordul între Guvernul Statelor Unite ale Americii și Uniunea Europeană privind securitatea informațiilor clasificate, încheiat la Washington la 30 aprilie 2007, se aplică în contextul operațiilor UE de gestionare a crizelor.
      Articolul 5
      Participarea la operație
      (1)   Statele Unite urmăresc să asigure, pe baza unor indicații speciale, faptul că personalul pus la dispoziție ca parte a contribuției lor la operațiile UE de gestionare a crizelor („personalul afectat”) își îndeplinește misiunea în concordanță cu și susținând pe deplin decizia Consiliului menționată la articolul 1, planul de operații și măsurile conexe de punere în aplicare.
      (2)   Statele Unite se consultă cu UE în timp util cu privire la orice modificare a contribuției acestora la o operație UE de gestionare a crizelor în temeiul prezentului acord.
      (3)   Personalul afectat primește certificare medicală adecvată și o copie a acestei certificări eliberată la cerere de către autoritățile UE competente.
      Articolul 6
      Lanțul de comandă
      (1)   Pe perioada desfășurării, comandantul sau șeful misiunii UE exercită autoritatea de supraveghere și orientează activitățile personalului și unităților afectate.
      (2)   Personalul și unitățile afectate rămân sub autoritatea globală a Statelor Unite.
      (3)   Statele Unite urmăresc să asigure, pe baza unor indicații speciale, faptul că personalul afectat își îndeplinește sarcinile și se comportă în deplină conformitate cu obiectivele operației și sub conducerea și orientarea comandantului sau șefului misiunii UE.
      (4)   Statele Unite au aceleași drepturi și obligații în ceea ce privește gestionarea curentă a operațiilor UE de gestionare a crizelor ca statele membre ale Uniunii Europene care participă la operație.
      (5)   Comandantul sau șeful misiunii UE este responsabil de controlul disciplinar global asupra personalului afectat. După caz, Statele Unite iau măsuri disciplinare.
      (6)   Statele Unite desemnează un punct de contact al contingentului național (PCN) pentru a reprezenta contingentul său național în cadrul operației UE relevante de gestionare a crizelor. PCN raportează șefului misiunii cu privire la chestiunile naționale și este responsabil de disciplina curentă a contingentului.
      (7)   Decizia de a încheia o operație este luată de către Uniunea Europeană în urma consultării cu Statele Unite în cazul în care acestea contribuie încă la operația UE de gestionare a crizelor în momentul examinării unei astfel de decizii.
      Articolul 7
      Aspecte financiare
      (1)   Statele Unite își asumă costurile aferente participării sale la operații UE de gestionare a crizelor, cu excepția cazului în care acestea sunt suportate prin finanțare comună, astfel cum este prevăzut în bugetul operațional al misiunii.
      (2)   Uniunea Europeană scutește Statele Unite de contribuțiile financiare la bugetul operațional al unei operații UE de gestionare a crizelor atunci când Uniunea Europeană decide că Statele Unite furnizează o contribuție semnificativă. Statele Unite sunt informate cu privire la decizia UE privind contribuțiile financiare la bugetul operațional în momentul consultărilor menționate la articolul 1 alineatul (2).
      (3)   Participarea Statelor Unite în temeiul prezentului acord la operații UE de gestionare a crizelor depinde de disponibilitatea unei finanțări adecvate.
      Articolul 8
      Modalități de punere în aplicare a acordului
      Orice modalități tehnice, financiare și administrative necesare punerii în aplicare a prezentului acord se semnează de către autoritățile corespunzătoare ale Statelor Unite și ale Uniunii Europene.
      Articolul 9
      Soluționarea diferendelor
      Diferendele privind interpretarea sau aplicarea prezentului acord se soluționează între părți pe cale diplomatică.
      Articolul 10
      Intrarea în vigoare și încetarea
      (1)   Prezentul acord intră în vigoare în prima zi a primei luni care urmează datei la care părțile și-au notificat reciproc îndeplinirea procedurilor interne necesare în acest scop.
      (2)   Prezentul acord se aplică cu titlu provizoriu de la data semnării sale.
      (3)   Prezentul acord face obiectul unei examinări periodice de către părți.
      (4)   Prezentul acord poate fi modificat pe baza unui acord reciproc scris între părți.
      (5)   Oricare dintre părți poate denunța prezentul acord după notificarea în scris a celeilalte părți cu un preaviz de șase luni.

         Încheiat la Washington, în dublu exemplar, în limba engleză, la șaptesprezece mai două mii unsprezece.

               Pentru Uniunea Europeană

            C. ASHTON

               Pentru Statele Unite ale Americii

            H. CLINTON

         TEXTUL DECLARAȚIILOR

            Textul pentru statele membre ale UE:
         „Statele membre ale UE, prin aplicarea deciziei Consiliului UE privind o operație a UE de gestionare a crizelor la care participă Statele Unite, intenționează, în măsura în care le permit sistemele lor de drept intern, să renunțe pe cât posibil la formularea de plângeri împotriva Statelor Unite în cazul vătămării sau al decesului vreunuia dintre membrii personalului lor sau în cazul unui prejudiciu sau al unei pierderi care afectează orice bunuri deținute de acestea și folosite în cadrul operației UE de gestionare a crizelor atunci când vătămarea, decesul, prejudiciul sau pierderea:

                     —

                     a fost cauzată de membri ai personalului Statelor Unite în îndeplinirea sarcinilor lor legate de operația UE de gestionare a crizelor, cu excepția cazurilor de neglijență gravă sau a abaterilor săvârșite cu intenție; sau

                     —

                     a rezultat din utilizarea oricărora dintre bunurile aparținând Statelor Unite, cu condiția ca respectivele bunuri să fi fost utilizate în legătură cu operația și cu excepția cazurilor de neglijență gravă sau a abaterilor săvârșite cu intenție de membri ai personalului Statelor Unite din cadrul operației UE de gestionare a crizelor care au utilizat respectivele bunuri.”

            Textul pentru Statele Unite:
         „Statele Unite, atunci când participă la o operație UE de gestionare a crizelor, intenționează, în măsura în care îi permite sistemul său de drept intern, să renunțe pe cât posibil la formularea de plângeri împotriva oricărui alt stat care participă la operația UE de gestionare a crizelor în cazul vătămării sau al decesului vreunuia dintre membrii personalului său sau în cazul unui prejudiciu sau al unei pierderi care afectează orice bunuri deținute de acesta și folosite în cadrul operației UE de gestionare a crizelor atunci când vătămarea, decesul, prejudiciul sau pierderea:

                     —

                     a fost cauzată de membri ai personalului în îndeplinirea sarcinilor lor legate de operația UE de gestionare a crizelor, cu excepția cazurilor de neglijență gravă sau a abaterilor săvârșite cu intenție; sau

                     —

                     a rezultat din utilizarea oricărora dintre bunurile aparținând statelor care participă la operația UE de gestionare a crizelor, cu condiția ca respectivele bunuri să fi fost utilizate în legătură cu operația și cu excepția cazurilor de neglijență gravă sau a abaterilor săvârșite cu intenție de membri ai personalului operației UE de gestionare a crizelor care au utilizat respectivele bunuri.”


title: 2012/596/UE: Decizia Parlamentului European din 10 mai 2012 privind descărcarea de gestiune pentru execuția bugetului Oficiului European de Poliție aferent exercițiului financiar 2010#Rezoluția Parlamentului European din 10 mai 2012 conținând observațiile care fac parte integrantă din decizia privind descărcarea de gestiune pentru execuția bugetului Oficiului European de Poliție aferent exercițiului financiar 2010

text:
               17.10.2012

               RO

               Jurnalul Oficial al Uniunii Europene

               L 286/276

         DECIZIA PARLAMENTULUI EUROPEAN
   din 10 mai 2012
   privind descărcarea de gestiune pentru execuția bugetului Oficiului European de Poliție aferent exercițiului financiar 2010
   (2012/596/UE)
   PARLAMENTUL EUROPEAN,

               —

               având în vedere conturile anuale ale Oficiului European de Poliție pentru exercițiul financiar 2010,

               —

               având în vedere Raportul Curții de Conturi privind conturile anuale ale Oficiului European de Poliție pentru exercițiul financiar 2010, însoțit de răspunsurile Oficiului (1),

               —

               având în vedere Recomandarea Consiliului din 21 februarie 2012 (06083/2012 – C7-0051/2012),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Decizia 2009/371/JAI a Consiliului din 6 aprilie 2009 privind înființarea Oficiului European de Poliție (Europol) (3), în special articolul 43,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru libertăți civile, justiție și afaceri interne (A7-0111/2012),

               1.

               acordă directorului Oficiului European de Poliție descărcarea de gestiune pentru execuția bugetului Oficiului aferent exercițiului financiar 2010;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului Oficiului European de Poliție, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 366, 15.12.2011, p. 179.

      (2)  JO L 248, 16.9.2002, p. 1.

      (3)  JO L 121, 15.5.2009, p. 37.

      (4)  JO L 357, 31.12.2002, p. 72.

      REZOLUȚIA PARLAMENTULUI EUROPEAN
      din 10 mai 2012
      conținând observațiile care fac parte integrantă din decizia privind descărcarea de gestiune pentru execuția bugetului Oficiului European de Poliție aferent exercițiului financiar 2010
      PARLAMENTUL EUROPEAN,

                  —

                  având în vedere conturile anuale ale Oficiului European de Poliție pentru exercițiul financiar 2010,

                  —

                  având în vedere Raportul Curții de Conturi privind conturile anuale ale Oficiului European de Poliție pentru exercițiul financiar 2010, însoțit de răspunsurile Oficiului (1),

                  —

                  având în vedere Recomandarea Consiliului din 21 februarie 2012 (06083/2012 – C7-0051/2012),

                  —

                  având în vedere articolul 319 din Tratatul privind funcționarea Uniunii Europene,

                  —

                  având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

                  —

                  având în vedere Decizia 2009/371/JAI a Consiliului din 6 aprilie 2009 privind înființarea Oficiului European de Poliție (Europol) (3), în special articolul 43,

                  —

                  având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,

                  —

                  având în vedere articolul 77 și anexa VI la Regulamentul său de procedură,

                  —

                  având în vedere raportul Comisiei pentru control bugetar și avizul Comisiei pentru libertăți civile, justiție și afaceri interne (A7-0111/2012),

                  A.

                  întrucât Curtea de Conturi a declarat că a obținut asigurări rezonabile cu privire la fiabilitatea conturilor anuale pentru exercițiul financiar 2010 și cu privire la legalitatea și regularitatea operațiunilor subiacente;

                  B.

                  întrucât bugetul general al Oficiului pentru exercițiul financiar 2010 s-a ridicat la 92 800 000 EUR, iar contribuția Uniunii la bugetul Oficiului a fost în 2010 de 79 724 150 EUR (5),

         Gestiunea bugetară și financiară

                  1.

                  regretă reportarea unui volum ridicat de credite, însoțită de un nivel scăzut de cheltuieli angajate; ia act de răspunsul Oficiului conform căruia o mare parte din creditele reportate se datorează mutării Oficiului în noul său sediu; salută măsurile suplimentare luate de Oficiu, precum și angajamentul său de a monitoriza lunar execuția bugetului în 2012, acordând o atenție specială reportărilor;

                  2.

                  ia act, pe baza raportului anual de activitate, că bugetul inițial al Oficiului pentru 2010 a fost de 80 100 000 EUR; constată că bugetul a fost rectificat cu aproape 12 700 000 EUR, sumă ce a provenit din integrarea în bugetul 2010 a creditelor reportate din 2009, din granturi din partea Comisiei și din unele venituri suplimentare; ia act de observațiile Oficiului conform cărora bugetul inițial a fost rectificat pentru a facilita transformarea Oficiului într-o agenție;

                  3.

                  constată, din raportul anual de activitate al Oficiului, că ratele globale de execuție la sfârșitul exercițiului erau de 98,3 % pentru angajamente și de 73,6 % pentru plăți;

                  4.

                  salută faptul că, în urma unei solicitări a autorității de descărcare de gestiune, conturile anuale pentru exercițiul financiar 2010 au fost puse la dispoziția publicului pe site-ul de internet al Oficiului la 17 februarie 2012; subliniază totuși că, pentru exercițiul financiar 2010, conturile finale ar fi trebuit să fie puse la dispoziția publicului imediat după adoptarea lor la 13 septembrie 2011; prin urmare, solicită Oficiului ca pe viitor să procedeze conform solicitării pentru a asigura mai multă transparență;

         Reportarea creditelor

                  5.

                  solicită Oficiului să adopte fără întârziere măsuri pentru reducerea volumului mare de reportări; ia act de faptul că Curtea de Conturi a constatat reportări în valoare de 22 600 000 EUR, reprezentând 25 % din bugetul 2010; ia act, de asemenea, cu dezamăgire, de faptul că nivelul de reportare a fost de 49 % în ceea ce privește titlul II – Cheltuieli administrative și de 59 % în ceea ce privește titlul III – Cheltuieli operaționale;

                  6.

                  remarcă faptul că suma reportată (22 600 000 EUR) poate fi defalcată astfel:

                              —

                              11 300 000 EUR pentru cheltuieli legate de noul sediu al Europol;

                              —

                              1 800 000 EUR pentru capitolul 26 [articolul 58 alineatul (4) din Decizia Consiliului privind Europol: angajamente legate de cadrul legal anterior al Europol];

                              —

                              9 500 000 EUR pentru alte cheltuieli;

                  7.

                  consideră că nivelul ridicat de credite reportate, însoțit de un nivel scăzut de cheltuieli angajate (2 900 000 EUR), este excesiv și contravine principiului bugetar al anualității;

                  8.

                  remarcă totuși că nivelul ridicat de credite reportate s-a datorat circumstanțelor excepționale ale mutării Oficiului în noul său sediu în 2011, din cauza unei întârzieri în finalizarea clădirii în 2010;

         Resursele umane

                  9.

                  constată, din raportul anual de activitate, că rata posturilor vacante la sfârșitul exercițiului a fost de 4,5 %, în loc de nivelul estimat de 2,5 %;

                  10.

                  solicită Oficiului să adopte normele de aplicare a Statutului funcționarilor UE (și instrumentele interne conexe) și să elaboreze un cadru de formare și dezvoltare;

         Performanța

                  11.

                  salută faptul că programul anual de lucru al Oficiului (PAL) a fost aliniat la strategia sa pentru 2010-2014 și conține indicatori-cheie de performanță, identifică riscurile critice și menționează resursele atribuite fiecăruia dintre obiectivele anuale;

                  12.

                  solicită totuși Oficiului să includă în PAL informații privind ansamblul activităților de achiziții publice planificate care urmează a fi utilizate ca „decizie de finanțare” în conformitate cu normele de aplicare a Regulamentului financiar cadru;

                  13.

                  solicită Oficiului să finalizeze transpunerea mandatului organizației în descrieri concrete ale rolurilor și obiectivelor diverselor departamente și unități;

                  14.

                  remarcă, din raportul anual de activitate al Oficiului, că platforma de informare SIENA 2.0, care asigura legătura dintre autoritățile de aplicare a legii, a fost pusă în funcțiune cu succes la 22 octombrie 2010 și că, la sfârșitul lui 2010, erau conectate la SIENA 21 de state membre și 8 birouri naționale de recuperare a bunurilor din statele membre;

                  15.

                  remarcă, de asemenea, din raportul anual de activitate al Oficiului, că până la 31 decembrie 2010 se obținuseră progrese deosebit de semnificative în cadrul a 14 dintre obiectivele din PAL (82 %) și progrese semnificative în cazul celorlalte 3 obiective (18 %);

                  16.

                  constată, de asemenea, că strategia Oficiului pentru 2010-2014 și planul de aplicare a strategiei au fost adoptate de Consiliul de administrație în 2010;

                  17.

                  recomandă Oficiului ca, în interesul încurajării transparenței, să publice lista membrilor Consiliului său de administrație, care să includă numele acestora, declarațiile lor de interese și un CV menționând parcursul lor educațional și profesional; constată cu satisfacție că activitățile de achiziții publice ale Oficiului și lista contractanților cu care au fost încheiate contracte în 2010 au fost publicate pe site-ul de internet al Oficiului;

         Auditul intern

                  18.

                  ia act de faptul că Serviciul de Audit Intern (IAS) a realizat un audit asupra aplicării standardelor de control intern pentru a evalua situația punerii lor în aplicare, în special în ceea ce privește misiunea și valorile, resursele umane, planificarea și procesul de gestionare a riscurilor, operațiunile și activitățile de control, informațiile și raportările financiare și evaluarea și auditul;

                  19.

                  ia notă de faptul că IAS a emis cinci recomandări „foarte importante” referitoare la:

                              —

                              separarea sarcinilor;

                              —

                              controalele ex post;

                              —

                              excepțiile la procese;

                              —

                              planurile de asigurare a continuității activității;

                              —

                              continuitatea operațiunilor;

                        solicită Oficiului să dea curs tuturor recomandărilor IAS și să informeze autoritatea de descărcare de gestiune cu privire la acțiunile întreprinse;

                  20.

                  având în vedere elementele complementare dintre Colegiul European de Poliție și Oficiul European de Poliție, precum și potențialele sinergii, solicită Comisiei să realizeze, până în martie 2013, un studiu cuprinzător de impact cu privire la posibila fuziune a acestor două agenții, prezentând costurile și beneficiile care ar putea decurge din aceasta;

                  21.

                  face trimitere, pentru alte observații cu caracter orizontal care însoțesc decizia privind descărcarea de gestiune, la Rezoluția sa din 10 mai 2012 (6) referitoare la performanțele, gestiunea financiară și controlul agențiilor.

         (1)  JO C 366, 15.12.2011, p. 179.

         (2)  JO L 248, 16.9.2002, p. 1.

         (3)  JO L 121, 15.5.2009, p. 37.

         (4)  JO L 357, 31.12.2002, p. 72.

         (5)  JO L 64, 12.3.2010, p. 1046.

         (6)  Texte adoptate, P7_TA(2012) 164 (a se vedea pagina 388 din prezentul Jurnal Oficial).